252 
ZIMÁNYI KÁROLY 
gozatában a többi közt a nagybányai pyrargyritet is leírta. A Toborffy- 
tól megvizsgált pyrargyrit drúzás kvarczon, kisebb-nagyobb galenit- 
kristályok közt nőtt fel, ez utóbbiakra itt-ott még egészen apró pyrar¬ 
gyrit kristálykák telepedtek. A példányok közelebbi lelethelyét ugyan 
nem említi, de valószínűleg szintén a Kereszthegy főteléréről valók, mert 
Gesell 1 szerint : « ólom kivételképen csak a főteléren, » de ott is cse¬ 
kély mennyiségben fordul elő. 
Megvizsgált példányaimon a kisérő ásványok ugyan mások voltak, 
de a kristályok jellegző kifejlődése, hasonlóképen a legtöbb alak is 
ugyanaz volt, mint a melyeket Toborffy felsorolt. 
Szellemy szerint a nagybányai teléreken a pyrargyrit kvarcz és 
tetraédrit kíséretében fordul elő, legszebb kristályai a Kereszthegy fő- 
telérén találhatók. Az 1908-ik évben a Kereszthegy főtelérén, a III. szint 
felett levő fejtőközben ismét nagyon szép kristályodott pyrargyritet 
találtak. Az előfordulás terjedelmét illetőleg nem volt ugyan gazdag, 
azonban a kristályok szépség és nagyság tekintetében nemcsak Magyar- 
ország többi ezüstbányáiból eddig ismertek közt az első helyen álla¬ 
nak, de a Harz-hegység, Freiberg vagy Pribram pyrargyritjeivel is ve¬ 
tekedhetnek. A múlt század elején Hodrusbányán, 1 2 a «József»- táró¬ 
ban fordultak elő néha nagy kristályok. 
Az 1909-ik év nyarán alkalmam volt a kereszthegyi és veresvízi 
bányaműveknél ezeket a kiváló szép pyrargyriteket látni. A magy. kir. 
bányaigazgatóság Nagybányán ottlétemkor nekem ezekből néhány pél¬ 
dányt és szabad kristályt a Nemzeti Múzeum ásványgyűjteménye részére 
szíveskedett átadni. 
A magam részéről sem mulaszthatom el, hogy itt is meg ne 
köszönjem Neubauer Ferencz magyar kir. miniszteri tanácsos és bánya¬ 
igazgató úrnak azt a lekötelező szívességét, hogy megengedte a bánya¬ 
műveken múzeumunk részére a gyűjtést és a pyrargyritből a chemiai 
elemzésre elég anyagot bocsátott rendelkezésemre. Köszönettel tartozom 
Bertalan Miklós és Muzsnay Ferencz m. kir. bányafőmérnök uraknak 
is, szakszerű tájékoztatásaikért valamint azért, hogy sok tekintetben 
gyűjtéseimet előmozdították. 
A példányokon még látható teléranyag tömör kvarcz, behintett 
pyrittel és vörösezüstérczczel ; a telér üregeiben és hasadékaiban a 
pyrargiritet kisérő ásványok a következők : pyrit apró hexaéderei, 
ritkábban rosszul kifejlett kristálykái 2—3 mm nagyságú gömbös cso¬ 
portokban ülnek a pyrargyrit lapjain; 1—2 mm nagy tetraédrit kris- 
1 Földt. Intézet évi Jelentése 1889-ről, 149. 1. 
2 J. Jónás: Ungerns Mineralreich. Pestìi, 1820. p. 376. 
